Alinen Ritajärvi

Alinen Ritarvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.

Maantiede 
Järven pinta-ala on 3,5 hehtaaria ja sen pituus on 850 metriä ja leveys 300 metriä. Järvellä on kaksi tulo-ojaa, joista toinen on lähisuon laskuoja ja toinen on Ylinen Ritajärven laskuoja. Sen luusua sijaitsee järven itärannalla, josta saa alkunsa 200 metriä pitkä Heinijärveen laskeva Ritajärvenoja.

Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. Rantaan rajoittuu muutama metsäinen suo. Lähiympäristö on kivikkoista, mikä näkyy myös järven kivisyytenä. Järviallas jakaantuu kahteen osaan, joita niemien väliin jäävä salmi erottaa. Pohjoisosassa on järven ainoa saari. Rannoilla on kolme loma-asuntoa, joista yksi sijaitsee saaressa. Järvelle ei johda teitä ja sen eteläosan yli kulkee korkeajännitelinja.

Ympäristöarvoja 
Sastamalan kaupunki perusti vuonna 2014 Ritajärven luonnonsuojelualueen, johon järven rantametsät kuuluvat.

Lähteet 

Heinijärven valuma-alue
Karkun järvet